EkBass/fiwiki-20250220-pages-articles huggingface dataset:
Mark Renshaw

Mark Renshaw (s. 22. lokakuuta 1982 Bathurst, Uusi Etelä-Wales, Australia) on australialainen rata- ja maantiepyöräilijä, joka kilpaili ammattilaisena vuosina 2004–2019. == Ratapyöräily == Renshaw voitti junioreiden MM- kilpailuissa kultaa joukkuesprintissä 1999 ja 2000 sekä kilometrin ajossa 2000. Manchesterin Kansainyhteisön kisoissa 2002 hän sai kultaa joukkuetakaa- ajossa ja hopeaa pisteajossa. Maailmancupin Sydneyn osakilpailussa 2002 hän voitti pisteajon sekä oli toinen joukkuetakaa-ajossa ja pariajossa. Saman vuoden Moskovan maailmancupissa hän oli pariajossa kolmas. Vuonna 2003 hän voitti maailmancupin pisteajon Kapkaupungissa ja 2004 scratch-ajon Manchesterissa. == Maantiepyöräily == Renshaw aloitti harjoittelijana Française des Jeux -tallissa syksyllä 2003 ja ajoi joukkueessa seuraavat kaksi kautta ammattilaisena. Vuosina 2006–2008 hän edusti Crédit Agricole -joukkuetta, 2009–2011 Team HTC -tallia, kaudella 2012 Rabobankia, 2013 Blanco Pro Cycling Teamia, 2014 Omega Pharma-Quick Stepiä, 2015 Etixx-Quick-Stepiä ja viimeisinä ammattilaisvuosinaan 2016–2019 Dimension Dataa. Hän oli ajajatyypiltään kirimies, ja hänen ensisijaisena tehtävänään oli toimia joukkueensa parhaiden kirimiesten, kuten Mark Cavendishin vetomiehenä loppukireissä. Aktiiviuranas jälkeen hän on työskennellyt apulaisjoukkueenjohtajana Astana Qazaqstan Teamissa. Renshaw suljettiin Ranskan ympäriajosta 2010 hänen puskettuaan 11. etapin loppukirissä Julian Deania. === Saavutuksia maantiepyöräilyssä === Lähde: Cycling Archives ;2006 :Tro-Bro Léon, voitto ;2007 :Down Under Classic, voitto :Tour de Picardie, etapin 2 voitto ;2008 :Tour Down Under, etapin 1 voitto :Vattenfall Cyclassics, toinen :Circuit Franco-Belge, etapin 2 voitto ;2009 :Ranskan ympäriajo, toinen etapilla 21 ;2010 :Ranskan ympäriajo, toinen etapilla 1 :Tanskan ympäriajo, etapin 4 voitto ;2011 :Qatarin ympäriajo, kokonaiskilpailun ja etapin 4 voitto :Britannian ympäriajo, etapin 5 voitto ;2012 :Presidentiel Tour of Turkey, etapin 4 voitto :Pariisi–Bryssel, toinen ;2013 :Clásica de Almería, voitto :Eneco Tour, etapin 1 voitto ;2014 :Ranskan ympäriajo 2014, kolmas etapilla 3 :Britannian ympäriajo, etapin 2 voitto == Lähteet == Luokka:Australialaiset maantiepyöräilijät Luokka:Australialaiset ratapyöräilijät Luokka:Vuonna 1982 syntyneet Luokka:Elävät henkilöt
Pružany

Pružany (, , ) on kaupunki ja samannimisen hallintopiirin keskus Brestin alueella Valko-Venäjän lounaisosissa. Hallintopiirin asukasluku oli vuoden 2009 väestönlaskennassa kokonaisuudessaan 52 511\. Heistä kaupunkilaisia olivat Pružanyn kaupungin 19 032 sekä Pružanyn piirin kaupunkimaisten taajamien Ružanyn 3 153 ja Šarašovan 1 889 asukasta. Lievä enemmistö pružanylaisista oli siis maaseudun asukkaita. Беларусь Автодорожная (Belarus Avtodorožnaja), 1:1 200 000. Квадрограф, Minsk, 2008. Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. , Piirin alueella tiedetään olleen esihistoriallista asutusta ainakin 8 000–9 000 vuotta sitten. Historiallinen maininta löytyy vuodelta 1433. Kaupunkioikeudet ja vaakunan Pružany sai 1589. == Kansallispuisto == Belavežskaja Puštšan kansallispuisto sijaitsee suurelta osin Pružanyn piirin alueella. == Liikenneyhteydet == Kobrynin kaupunki sijaitsee linnuntietä 40 kilometrin päässä ja Brestiin on noin 70 kilometriä. Muhavetš-joen yläjuoksu kulkee kapeana kaupungin keskustan läpi. Satelliittikuvassa näkee lisäksi 6 kilometriä keskustan luoteispuolella sijaitsevan sotilaslentokentän. == Lähteet == == Aiheesta muualla == *Lyhyt kuvaus kaupungista (bycity.org) *Hieman pitempi kuvaus (garady.org) *Kantakaupungin kartta (bycity.org) *WikiMapia karttalinkki, kohteiden selitykset pääosin tai *Neuvostoliiton aikaista 1:200 000 topografikarttaa alueesta *Kuvia kaupungista ja (radzima.org) *Kuvia piiristä ja (radzima.org) *Valokuvia Pružanyn kaupungista (globus.tut.by) *Valko-Venäjän juna- aikatauluja Luokka:Brestin alueen kaupungit
Arto Ojala

Arto Erkki Pellervo Ojala (s. 11. toukokuuta 1944 Hausjärvi) on suomalainen poliitikko, entinen työmarkkinajohtaja ja Kemijärven entinen kaupunginjohtaja. ==Koulutus ja ura työmarkkinajärjestöissä== Ojala valmistui ylioppilaaksi Hausjärven yhteiskoulusta vuonna 1964. Hän opiskeli Helsingin yliopistossa kansantaloustiedettä ja valmistui valtiotieteen maisteriksi vuonna 1969. Sotilasarvoltaan Arto Ojala on yliluutnantti. Vuosina 1968–1974 hän työskenteli Tilastokeskuksessa. Vuonna 1974 alkoi Ojalan 33 vuoden mittainen ura elinkeinoelämän järjestöjen palveluksessa. Vuosina 1974–1992 hän työskenteli Suomen työnantajain keskusliitossa (STK) asiamiehenä, osastopäällikkönä ja johtajana. STK:n ja Teollisuuden keskusliiton (TKL) yhdistyttyä Ojala toimi vuosina 1993–1995 Teollisuuden ja työnantajain keskusliiton (TT) kansantalousosaston johtajana. Vuosina 1996–1998 Ojala työskenteli Suomen vakuutusyhtiöiden keskusliiton toimitusjohtajana ja vuosina 1999–2004 samassa tehtävässä Palvelutyönantajissa (PT). Palvelutyönantajien ja Teollisuuden ja työnantajain keskusliiton yhdistyttyä vuoden 2005 alusta Ojala toimi Elinkeinoelämän keskusliiton (EK) viestintä- ja sidosryhmäjohtajana, kunnes jäi tehtävästä eläkkeelle heinäkuussa 2007. ==Kaupunginjohtajana ja politiikassa== Ojala aloitti Kemijärven kaupunginjohtajana joulukuussa 2008 Lapin läänin maaherraksi siirtyneen Timo E. Korvan sijaisena. Tammikuussa 2010 hänet valittiin jatkamaan tehtävässä vuoden 2010 loppuun Korvan irtisanouduttua virasta aloitettuaan Lapin aluehallintoviraston ylijohtajana. Kaupunginjohtajavuosiensa jälkeen Ojala on toiminut kokoomuksessa. Marraskuussa 2011 hänet valittiin Lapin Kokoomuksen puheenjohtajaksi. Kunnallisvaaleissa 2012 hänet valittiin Kemijärven kaupunginvaltuustoon 235 äänellä ja tammikuussa 2013 Kemijärven kaupunginhallituksen puheenjohtajaksi. Hän oli kokoomuksen ehdokas vuoden 2014 eurovaaleissa. ==Yksityiselämä== Ojala on naimisissa ja hänellä on kolme aikuista lasta. Hänen harrastuksiinsa kuuluvat muun muassa kalastus, metsästys, golf, hiihto ja musiikki. == Lähteet == == Aiheesta muualla == * Ojalan kotisivut Luokka:Kansallisen Kokoomuksen poliitikot Luokka:Kemijärven kauppalan- ja kaupunginjohtajat Luokka:Kemijärven kaupunginvaltuutetut Luokka:Suomalaiset työnantajajärjestöjen johtajat Luokka:Vuonna 1944 syntyneet Luokka:Elävät henkilöt
Systems of Romance

Systems of Romance on Ultravox-yhtyeen studioalbumi vuodelta 1978. Sen on kustantanut Island Records sarjatunnuksella ILPS 9555. Tuottajina ovat olleet Ultravox, Connie Plank ja Dave Hutchins. Kaksi viimeksi mainittua ovat toimineet myös äänittäjinä Connie Plankin studiossa Kölnin lähellä Länsi- Saksassa. Levykannen konsepti on yhtyeen laulaja John Foxxilta ja sen on suunnitellut Bloomfield/Travis. Takakannen valokuvat yhtyeen jäsenistä on ottanut Adrian Boot. == Kappaleet == # # # # # # # # # # # # Kappaleet ovat esittävän yhtyeen tekemiä. == Muusikot == * Warren Cann: rummut, rytmikone, laulu * Chris Cross: basso, syntetisaattori, laulu * John Foxx: laulu * Billy Currie: kosketinsoittimet, viulu * Robin Simon: kitara, laulu == Lähteet == * Ultravox LP Systems of Romance (Island Records 1978) Luokka: Vuoden 1978 albumit Luokka: Ultravoxin albumit
Blah-Blah-Blah (albumi)

Blah-Blah-Blah on laulaja Iggy Popin studioalbumi vuodelta 1986. Albumi julkaistiin lokakuussa 1986 A&M-levymerkill;ä, ja se on Iggy Popin kaupallisesti menestyneimpiä albumeja. David Bowie tuotti albumin. Tämä oli heidän viimeinen yhteistyönsä. Iggy Pop on myöhemmin kritisoinut albumin olevan enemmän Bowien levy kuin hänen. Albumilla vierailee myös Sex Pistols -yhtyeen kitaristi Steve Jones. Levy sisältää cover-version Johnny O’Keefen kappaleesta ”Wild One”, joka on levyllä julkaistu nimellä ”Real Wild Child (Wild One)”. Musiikkivideot tehtiin kappaleista ”Real Wild Child (Wild One)”, ”Cry For Love”, ”Isolation” ja ”Shades”. Kappale ”Real Wild Child (Wild One)” soi myös Gary Marshallin ohjaamassa, Richard Geren ja Julia Robertsin tähdittämässä romanttisessa komediaelokuvassa Pretty Woman. == Tekniset tiedot == Blah Blah Blah -albumin on julkaissut A&M; Records sarjanumerolla 395145-1/4/2 (LP/MC/CD).Tuottajina ovat olleet David Bowie ja David Richards. Jälkimmäinen on toiminut myös äänittäjänä. Miksaajana (Tape Op) on ollut Justin Case. Albumi on äänitetty ja miksattu Montreux'ssä Mountain-studioilla. Lisä-äänitykset on tehnyt Olivier Ferrand Studio Los Angelesissa. Levynkannen on suunnitellut Nick Egan ja valokuvan on ottanut Michael Halsband. == Kappaleet == A-puoli 1\. Real Wild Child (Wild One) – 3:37 : (J. O'Keefe / J. Greenan / D. Owens) : © 1957 (uudistettu 1986) Wren Music Company (BMI) 2\. Baby, It Can’t Fall – 4:13 : (I. Pop / D. Bowie) : © 1986 Osterberg Music (BMI) Admin. by Bug Music / Jones Music (ASCAP) 3\. Shades – 5:17 : (I. Pop / D. Bowie) : © 1986 Osterberg Music (BMI) Admin. by Bug Music / Jones Music (ASCAP) 4\. Fire Girl – 3:31 : (I. Pop / S. Jones) : © 1986 Osterberg Music (BMI) Admin. by Bug Music / A Thousand Miles Long (ASCAP) 5\. Isolation – 4:33 : (I. Pop / D. Bowie) : © 1986 Osterberg Music (BMI) Admin. by Bug Music / Jones Music (ASCAP) B-puoli 1\. Cry For Love – 4:29 : (I. Pop / S. Jones) : © 1986 Osterberg Music (BMI) Admin. by Bug Music / A Thousand Miles Long (ASCAP) 2\. Blah-Blah-Blah - 4:33 : (I. Pop / D. Bowie) : © 1986 Osterberg Music (BMI) Admin. by Bug Music / Jones Music (ASCAP) 3\. Hideaway - 5:01 : (I. Pop / D. Bowie) : © 1986 Osterberg Music (BMI) Admin. by Bug Music / Jones Music (ASCAP) 4\. Winners & Losers - 6:20 : (I. Pop / S. Jones) : © 1986 Osterberg Music (BMI) Admin. by Bug Music / A Thousand Miles Long (ASCAP) == Muusikot == * Iggy Pop: laulu, taustalaulu * Erdal Kizilcay: rummut, basso, syntetisaattori, taustalaulu, jousisovitukset * Kevin Armstrong: kitarat, taustalaulu * Steve Jones: kitara kappaleessa ”Cry For Love” == Lähteet == * Iggy Pop LP Blah-Blah-Blah (A&M; Records 1986) Luokka: Vuoden 1986 albumit Luokka: Iggy Popin albumit
Michael Herck

thumb|200px|Michael Herck vuonna 2011. Michael Herck (s. 4. elokuuta 1988 Bukarest, Romania) on belgialais-romanialainen entinen kilpa-autoilija. Hän kilpaili romanialaisella lisenssillä. Hän ajoi GP2-sarjassa vuosina 2008-2011. Herck kilpaili ensimmäisen kerran GP2:ssa kaudella 2008 DPR -tallissa. Hänen isänsä Andre osti tiimin vuonna 2009. Herck kilpaili myös Formula Renault -sarjassa vuonna 2004 ja Formula 3 -sarjassa 2005 voittaen sarjojen mestaruudet. Kaudella 2010 Herck saavutti GP2-uransa ensimmäiset pisteet ajamalla kuudenneksi Turkin kilpailussa. Valencian sprinttikilpailussa Herck lähti paalupaikalta ajaen kolmanneksi pitäen täpärästi Pastor Maldonadon takanaan. Belgian kilpailussa Herck ajoi paalupaikalle, mutta rangaistus pudotti hänet neljänteen lähtöruutuun. Hän saavutti 12 pistettä kauden aikana. Kaudella 2011 Herck kilpaili Coloni tallissa. Hän saavutti 1 pisteen kauden aikana ajamalla kuudenneksi Valencian kilpailussa. Kauden päätteeksi Herck vetäytyi kilpailu toiminnastaan. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 Pisteet Sijoitus 2008 DPR ESP FEA Loukk. ESP SPR Loukk. TUR FEA Loukk. TUR SPR Loukk. MON FEA Loukk. MON FEA Loukk. FRA FEA Kesk. FRA SPR 15 GBR FEA 23 GBR SPR DNS GER FEA 17 GER SPR Kesk. HUN FEA Kesk. HUN SPR 17 EUR FEA 12 EUR SPR 14 BEL FEA 14 BEL SPR 11 ITA FEA Kesk. ITA SPR 17 0 30. 2009 DPR ESP FEA 13 ESP SPR Kesk. MON FEA 16 MON SPR 16 TUR FEA Kesk. TUR SPR Kesk. GBR FEA 9 GBR SPR 8 GER FEA 14 GER SPR 12 HUN FEA 15 HUN SPR Kesk. EUR FEA 13 EUR SPR Kesk. BEL FEA Kesk. BEL SPR 9 ITA FEA 20† ITA SPR 13 POR FEA DSQ POR SPR Kesk. 0 23. 2010 DPR ESP FEA 17 ESP SPR 21 MON FEA 16 MON SPR Kesk. TUR FEA 6 TUR FEA 5 EUR FEA 8 EUR SPR 3 GBR FEA 22 GBR SPR 14 GER FEA 9 GER SPR 8 HUN FEA 7 HUN SPR Kesk. BEL FEA Kesk. BEL SPR 13 ITA FEA Kesk. ITA SPR Kesk. ABU FEA 16 ABU SPR 10 12 16. 2011 Scuderia Coloni TUR FEA 14 TUR SPR 12 ESP FEA Kesk. ESP SPR Kesk. MON FEA 13 MON SPR 15 EUR FEA 10 EUR SPR 6 GBR FEA 24 GBR SPR 18 GER FEA 11 GER SPR 10 HUN FEA 12 HUN SPR Kesk. BEL FEA 16 BEL SPR 15 ITA FEA Kesk. ITA SPR DNS 1 21. ==Lähteet== Luokka:Belgialaiset autourheilijat Luokka:Elävät henkilöt Luokka:Formula Renault 3.5 -kuljettajat Luokka:GP2-kuljettajat Luokka:Aasian GP2 -kuljettajat Luokka:Romanialaiset autourheilijat Luokka:Vuonna 1988 syntyneet
Kehrääjä (kappale)

Kehrääjä on J. Karjalaisen CD-single vuodelta 2002. Levyllä ei ole muita kappaleita. Sen on julkaissut Poko Rekords sarjatunnuksella PSCD 195. Kappaleen kesto on 3:36. Sen ovat säveltäneet J. Karjalainen ja Janne Viksten. Sanat ovat J. Karjalaisen ja sovituksen ovat tehneet kaikki alla luetellut yhtyeen jäsenet yhdessä. Kappale on myös J. Karjalainen Electric Sauna -yhtyeen albumilla Valtatie. Äänittäjinä ovat olleet Tom Nyman Hitsville IV–studiossa Helsingissä ja Jussi Jaakonaho Petrax-studiossa Hollolassa. Jaakonaho on myös miksannut kappaleen. Levyn on tuottanut Tommi Viksten. Masteroinnin on tehnyt Björn Englemann Cutting Roomissa Tukholmassa. Levyn julkaisu- ja kopiointioikeudet kuuluvat Poko Rekords Oy:lle ja Jukan Productions Oy:lle. Levyn on valmistanut CD-Linja. Kansiliepeen valokuvan J. Karjalaisesta on ottanut Timo Kirves ja graafinen suunnittelija on Kai Kujasalo. == Kokoonpano == * J. Karjalainen – laulu ja kitara * Pekka Gröhn – koskettimet * Petri Hakala – mandoliini * Keimo Hirvonen – rummut * Tom Nyman – basso * Janne Viksten – banjo * Tommi Viksten – kitara == Lähteet == * J. Karjalaisen CD-single Kehrääjä (Poko Rekords 2002) Luokka:Vuoden 2002 kappaleet Luokka:Suomalaiset rockkappaleet
The Best of Chuck Berry

The Best Of Chuck Berry on Chuck Berryn kokoelmalevy vuodelta 1991. Levyn julkaisi Music Collection International sarjatunnuksella Music Club MCCD 019. Albumi sisältää Berryn alkuperäisiä Chess Records -yhtiölle tehtyjä äänitteitä vuosilta 1955-1969. Taustayhtiöt ovat Charly Records International Aps. ja Red Dog Express Inc. CD-levy on valmistettu Sveitsissä. Esittelytekstin on tehnyt John Tobler. == Kappaleet == Kaikki kappaleet on tehnyt Chuck Berry. Alkuperäinen julkaisuvuosi on mainittu suluissa. # Roll Over Beethoven (1956) # No Particular Place To Go (1964) # Memphis, Tennessee (1958) # Tulane (1969) # Havana Moon (1956) # Wee Wee Hours (1955) # Nadine (1963) # Let It Rock (1959) # Sweet Little Sixteen (1958) # Maybellene (1955) # Back In The USA (1959) # Little Queenie (1959) # Almost Grown (1959) # Johnny B. Goode (1958) # School Day (1956) # Oh Baby Doll (1957) # Sweet Little Rock And Roller (1958) # Reelin’ And Rockin' (1958) # Promised Land (1964) # Rock and Roll Music (1957) # Downbound Train (1956) # Brown Eyed Handsome Man (1956) # Merry Christmas Baby (1958) # Bye Bye Johnny (1960) # Around And Around (1958) # No Money Down (1955) Kappaleiden julkaisuyhtiöt ovat Jewel Music Pub Co Ltd (1-3, 6, 9, 10, 12, 14, 15, 17, 18, 20, 22, 24, 25), Isalee Music Pub Co Ltd (4, 23) ja Tristan Music Ltd (5, 7, 8, 11, 13, 16, 19, 21, 26). == Lähteet == * The Best Of Chuck Berry CD (Music Collection Int. 1991) Luokka:Vuoden 1991 kokoelma-albumit Luokka:Chuck Berryn albumit
Maybellene

Maybellene on Chuck Berryn Chess-levy-yhtiölle tekemä nopea rhythm and blues –kappale, joka nousi Yhdysvaltain listalla sijalle viisi elokuussa 1955. Se oli samalla Berryn ensimmäinen Top 10 -hitti. Berry oli ensin antanut tälle hot rod –aiheiselle kappaleelle nimen ”Ida Mae”, mutta nimi muutettiin osittain sen vuoksi, että se toi mieleen varsinkin Cowboy Copasin version kappaleesta ”Ida Red” vuodelta 1946. Berry itse oli alun perin suunnitellut kappaletta julkaistavaksi bluesahtavan ”Wee Wee Hoursin” B-puolella. Kuten tavallista, kappaleesta tekivät oman versionsa useat pop-artistit, mutta tavallisuudesta poiketen ne eivät nyt saavuttaneet samoja myyntilukuja kuin alkuperäinen. Yksi versioijista oli Johnny Rivers. == Lähteet == * * The Best of Chuck Berry CD (Music Collection Int. 1991) Luokka:Chuck Berryn kappaleet Luokka:Vuoden 1955 kappaleet
School Days (Chuck Berryn kappale)

School Days on Chuck Berryn Chess-levy-yhtiölle tekemä rock ’n’ rollin klassikkokappale, joka nousi Yhdysvaltain listalla sijalle kolme huhtikuussa 1957. Se oli Berryn toinen Top 10 -hitti. Ensimmäisen hittinsä ”Maybellene” jälkeen Berry oli julkaissut sellaisia klassikoita kuin ”Thirty Days”, ”Roll Over Beethoven” ja ”Brown-Eyed Handsome Man”. Berry julkaisi käytännössä saman kappaleen uudelleen vuonna 1964 nimellä ”No Particular Place To Go”. Siitä tuli Berryn kuudes Top 10 -hitti Yhdysvalloissa. Kappaleen sanoituksessa on fraasi ”Hail Hail Rock ’n’ Roll”. Samanniminen elokuva on kunnianosoitus Chuck Berrylle. Filmin organisoi The Rolling Stones -yhtyeen kitaristi Keith Richards ja hän myös kokosi hankkeeseen taustayhtyeen, jossa olivat mukana muun muassa Eric Clapton, Robert Cray ja The Beatles -yhtyeen jäseniä. == Lähteet == * * The Best of Chuck Berry CD (Music Collection Int. 1991) Luokka:Vuoden 1957 kappaleet Luokka:Chuck Berryn kappaleet
Rock and Roll Music

Rock & Roll Music on Chuck Berryn Chess-levy-yhtiölle tekemä kappale, joka nousi Yhdysvaltain listalla sijalle yhdeksän joulukuussa 1957. Se oli Berryn kolmas Top 10 -hitti. Tämän kaltaiset uraauurtavat kappaleet olivat peruskiviä, joille suuri osa 1960-luvun musiikista rakentui. The Beatles, Beach Boys, Dave Clark Five, Gerry & The Pacemakers ja Status Quo olivat niiden joukossa, jotka levyttivät tämän ylistyslaulun rock 'n' rollille. == Lähteet == * ===Viitteet=== == Aiheesta muualla == * Raimo Öystilä, Rytmimusiikin Syke: The Beatles: Rock and Roll Music Luokka:Chuck Berryn kappaleet Luokka:Vuoden 1957 kappaleet
Sweet Little Sixteen

Sweet Little Sixteen on Chuck Berryn Chess-levy-yhtiölle tekemä kappale, joka nousi Yhdysvaltain listalla sijalle kaksi maaliskuussa 1958. Se oli Berryn neljäs Top 10 -hitti. Single oli Yhdysvaltain 1950-luvun Top 250 –tilastossa sijalla 242. Kappale oli keskeisessä osassa Alan Freedin isännöimässä televisio-ohjelmassa The Big Beat ja toi Berrylle kultalevyn. Useat muut myöhemmät hitit muistuttivat tätä klassikkoa, kuten esimerkiksi The Beach Boys -yhtyeen ensimmäinen Top 10 –hitti ”Surfin’ U.S.A.”. Yhdistyneessä kuningaskunnassa kappale oli Berryn ainoa Top 20 -hitti 1950-luvulla saavuttaen sijaluvun 16. == Lähteet == * Luokka:Chuck Berryn kappaleet Luokka:Vuoden 1958 kappaleet
Williamsburg Bridge

Williamsburg Bridge on East River -vesiväylän ylittävä riippusilta New Yorkin kaupungissa Yhdysvalloissa. Silta yhdistää Manhattanin Lower East Siden ja Brooklynin Williamsburgin kaupunginosat. Sekä ajoneuvoliikenteelle että junaliikenteelle suunnitellun sillan rakentaminen aloitettiin 1896. Sillan avajaiset pidettiin joulukuussa 1903. == Lähteet == == Aiheesta muualla == Luokka:Manhattanin sillat Luokka:Brooklynin sillat Luokka:Yhdysvaltain riippusillat Luokka:Lower Manhattan Luokka:New Yorkin tieliikennesillat
Mustalaisten lauluja

Mustalaisten lauluja on Scandia-Musiikki Oy:n sarjatunnuksella SLP 539 julkaisema LP-levy, jolla esiintyvät laulajina Tapani Perttu, Jari Lappalainen, Anneli Sari, Tapani Kansa ja Taisto Ahlgren. Säestyksestä huolehtivat Jaakko Salon yhtye ja Nacke Johanssonin orkesteri. Äänitykset on tehnyt Jouko Ahera Scandia-studiossa. Kannen tekijäksi on merkitty ah/jft. == Kappaleet == Sivu 1 Tapani Perttu ja Jari Lappalainen: 1\. Miksi mennä naimisiin! - 2:48 (Sov. Jaakko Salo - San. Saukki) 2\. Älä soimaa - 3:20 (Sov. Jaakko Salo - San. Saukki) 3\. Soittajapoika - 2:26 (Sov. Erkki Melakoski - San. Saukki) Anneli Sari: 4\. Näin tietäni käyn - 3:50 (Sov. Jaakko Salo - San. Saukki) Tapani Perttu: 5\. Tummat silmät - 2:35 (Sov. Jaakko Salo - San. Saukki) Tapani Perttu ja Jari Lappalainen: 6\. Punapaita mustalainen - 1:57 (Sov. Saakko Salo - San. Saukki) 7\. Kaksi kitaraa - 2:52 (Sov. Jaakko Salo - San. Saukki) Säestys: Jaakko Salon yhtye Sivu 2 Tapani Kansa: 1\. Tieni päättyy - 3:52 (Sov. Nacke Johansson - San. Saukki) 2\. Myrskypilvet - 3:06 (Sov. Nacke Johansson - San. Saukki) Anneli Sari: 3\. Ken oli hän? - 2:20 (Sov. Jaakko Salo - San. Pirkko Ahlgren) 4\. Varo vain! - 3:13 (Sov. Jaakko Salo - San. Saukki) 5\. Muistojeni ruusut - 3:20 (Sov. Jaakko Salo - San. Pirkko Ahlgren) Taisto Ahlgren: 6\. Elon polkuja - 2:29 (Sov. Jaakko Salo - San. Pirkko Ahlgren) 7\. Pettäjän tie - 3:12 (Säv. ja san. Pirkko Ahlgren - Sov. Jaakko Salo) Säestys: Nacke Johanssonin orkesteri (1 ja 2) sekä Jaakko Salon yhtye (3–7) == Lähteet == * LP-levy Mustalaisten lauluja (Scandia SLP 539) Luokka:Vuoden 1970 kokoelma-albumit Luokka:Suomalaiset albumit
Born 2 B Blue

Born 2 B Blue on yhdysvaltalaisen kitaristin ja laulajan Steve Millerin omalla nimellä julkaistu studiolevy vuodelta 1988. Levyn on kustantanut Sailor Records sarjanumerolla 7 48303 1/2/4 (LP/CD/MC) ja erikseen Ranskassa tunnuksella PM 464. Taustayhtiö on Capitol Records. Levyn ovat tuottaneet Ben Sidran ja Steve Miller. == Kappaleet == A-puoli # Zip-A-Dee-Doo-Dah (R. Gilbert – A. Wrubel) 4:10 # Ya Ya (M. Levy – C. Lewis) 3:33 # God Bless The Child (B. Holiday – A. Herzog, Jr.) 4:58 # Filthy McNasty (Horace Silver) 2:46 # Born To Be Blue (M. Torme – R. Wells) 5:23 B-puoli # Mary Ann (Ray Charles) 4:42 # Just A Little Bit (Thornton – Brown – Bass – Washington) 4:02 # When Sunny Gets Blue (M. Fisher – J. Segal) 4:33 # Willow Weep For Me (A. Ronnel) 5:10 # Red Top (B. Kynard – L. Hampton) 2:32 Kappaleiden sovituksen ovat tehneet Steve Miller, Ben Sidran, Billy Peterson ja Gordy Knudtson paitsi avauskappaleen osalta Ricky Peterson. == Lähteet == * Steve Miller MC Born 2 B Blue (Sailor Records 1988) Luokka:Vuoden 1988 albumit Luokka:Yhdysvaltalaiset jazzalbumit
9937 Triceratops

9937 Triceratops on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1988. Nimensä asteroidi sai liitukautisen Triceratops-hirmuliskon mukaan. Ennen nimeämistään kohde tunnettiin tunnuksella 1988 DJ2. Koska Triceratopsin absoluuttinen magnitudi (H) on 15,0, sen läpimitta on todennäköisesti kolmen ja kuuden kilometrin välillä. ==Katso myös== *9880 Stegosaurus *9949 Brontosaurus *9951 Tyrannosaurus *9954 Brachiosaurus ==Lähteet== *JPL Small-Body Database Browser: 9937 Triceratops (1988 DJ2) *Discovery Circumstances: Numbered Minor Planets (5001)-(10000): Minor Planet Center * *JPL Small-Body Database Browser: 9951 Tyrannosaurus (1990 VK5) *JPL Small-Body Database Browser: 9880 Stegosaurus (1994 PQ31) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Komitaatti

Komitaatti (uudismuodoste latinan sanasta comitārī, seurata, ) on lääniin vertautuva hallintoalue Unkarissa.Tietosanakirja / 4. Kaivo-Kulttuurikieli, palsta 1230Otavan iso tietosanakirja, osa 4, palsta 1246, 4.p. Otava 1966.Meyers Konversationslexikon Niitä on ollut varhaiskeskiajalta lähtien, ja niillä oli aiemmin laaja itsehallinto. Vuoden 1950 paikallishallintouudistuksessa lukuisia pieniä komitaatteja yhdistettiin niin, että niitä jäi jäljelle 19.Uusi tietosanakirja, Tietosanakirja oy 1960–1966. ==Lähteet== == Aiheesta muualla == Luokka:Paikallishallinto Luokka:Unkarin historia
Kattaloni

Kattaloni (, yhdistelmä sanoista cattle ’nauta’ ja buffalo ’puhveli’) on biisoniuroksen ja tavallisen lehmän risteymästä joskus käytetty nimitys.Otavan iso tietosanakirja, Otava 1960–1965.Uusi tietosanakirja, Tietosanakirja oy 1960–1966. Kattaloneja on kasvatettu Pohjois-Kanadassa, jossa ne voivat olla laitumella talvellakin, sillä ne ovat kestävyydeltään biisonin kaltaisia. Kattalonien lihaa ja nahkaa pidetään arvokkaampana kuin biisonin. Vasikat ovat syntyessään isopäisiä ja isorintaisia, minkä vuoksi ne usein kuolevat vaikeissa synnytyksissä.Iso tietosanakirja, Otava 1931–1939. Urospuoliset kattalonit ovat lisääntymiskyvyttömiä. == Lähteet == Luokka:Risteymät Luokka:Naudat Luokka:Kotieläimet
Queensboro Bridge

Queensboro Bridge on East River -vesiväylän ylittävä teräksinen ulokepalkkisilta New Yorkin kaupungissa Yhdysvalloissa. Silta yhdistää Manhattanin Upper East Siden ja Queensin Long Island Cityn kaupunginosat ylittäen samalla Roosevelt Islandin. Sillan suunnitteli siltainsinööri Gustav Lindenthal apunaan arkkitehti Henry Hornbostel, jonka käsialaa on sillan koristeellinen ulkoasu. Kaksikantisen sillan yläosa oli alun perin raideliikenteelle varattu, mutta nykyisin molemmat kannet on tieliikenteen käytössä. Yläkannella on neljä ja alakannella kuusi tiekaistaa. Queensboro Bridge tunnetaan myös nimillä 59th Street Bridge ja Blackwell's Island Bridge (Roosevelt Island oli sillan valmistumisen aikaan nimeltään Blackwell's Island). == Lähteet == == Aiheesta muualla == Luokka:Manhattanin sillat Luokka:National Register of Historic Places -kohteet Manhattanilla Luokka:New Yorkin tieliikennesillat Luokka:Queensin rakennukset ja rakennelmat Luokka:Upper East Side
9880 Stegosaurus

9880 Stegosaurus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi E. W. Elst vuonna 1994. Nimensä asteroidi sai kasveja syöneen jura- ja liitukautisen Stegosaurus-hirmuliskon mukaan. Ennen nimeämistään kohde tunnettiin tunnuksella 1994 PQ31. Koska Stegosauruksen absoluuttinen magnitudi (H) on 14,9, sen läpimitta on todennäköisesti kolmen ja kuuden kilometrin välillä. ==Katso myös== *9937 Triceratops *9949 Brontosaurus *9951 Tyrannosaurus *9954 Brachiosaurus ==Lähteet== *JPL Small-Body Database Browser: 9880 Stegosaurus (1994 PQ31) *JPL Small-Body Database Browser: 9937 Triceratops (1988 DJ2) *Discovery Circumstances: Numbered Minor Planets (5001)-(10000): Minor Planet Center * *JPL Small-Body Database Browser: 9951 Tyrannosaurus (1990 VK5) *ABSOLUTE MAGNITUDE (H) *Numbered minor planets Luokka:Päävyöhykkeen asteroidit
Saarijärven vaakuna

Saarijärven vaakuna on Saarijärven kaupungin tunnus. Sen aihe viittaa kunnan nimeen esittäen seudun järviä hopeisella kilvellä, joita sahakoroisten hirsien kuvaamat metsäiset saaret halkovat. Hopea, musta ja punainen ovat Keski-Suomen maakuntavärit. Vaakunan selitys on ”hopeakentässä kolme yläreunaltaan sahakoroista hirttä, joista keskimmäinen punainen, toiset mustia.” Vaakunan on suunnitellut Ahti Hammar, ja Saarijärven kunnanvaltuusto hyväksyi sen kokouksessaan 12. heinäkuuta 1954. Sisäasiainministeriö vahvisti vaakunan käyttöön 14. syyskuuta samana vuonna. Saarijärvellä on vaakunan ohella käytössä myös Kalevi Lintisen suunnittelema lippu, joka otettiin käyttöön kaupungin 150-vuotisjuhlissa vuonna 2016. == Lähteet == * * === Viitteet === Saarijärvi Vaakuna
John Randolph

John Randolph voi viitata seuraaviin henkilöihin: *John Randolph (1306 – 1346), Morayn 3. jaarli *John Randolph (1727 – 1784), Virginian siirtomaajohtaja *John Randolph (1749 – 1813), brittiläinen piispa *John Randolph (1773 – 1833), yhdysvaltalainen poliitikko *John Randolph (1915 – 2004), yhdysvaltalainen näyttelijä
M/S Carelia

M/S Carelia (ent. M/S Ostsee) on Lappeenrannan Laivat osakeyhtiön omistama matkustajalaiva, joka on rakennettu vuonna 1969 Husumissa, Saksassa. Se on peruskorjattu kahdesti vuosina 1986 ja 2004. Se on vuokrattu Saimaan Matkaverkko Oy:lle, joka järjestää kesäkaudella risteilyjä Lappeenrannasta Viipuriin Saimaan kanavaa pitkin. Aluksessa on kaksi sisäkantta, aurinkokansi, 200 matkustajapaikkaa, kaksi ravintolaa, ja tax free -myymälä. == Käyttöhistoria == Alus tilattiin Husumer Schiffswerftiltä Husumista Saksasta, josta se luovutettiin vuonna 1969 Förde Reederei GmbH:lle Flensburgiin. M/S Ostseeksi nimetty alus asetettiin Flensburgin ja Tanskan Ærøn saarelle Ærøskøbing väliseen liikenteeseen. Huhtikuussa 1978 alus vuokrattiin Neustadt in Holsteiniin Reederei Peter Deilmannille, joka aloitti sillä liikennöinnin Orthin ja Tanskan Lollandissa sijaitsevan Rødbyn sataman välillä ja seuraavana vuonna Kappelnin ja Sønderborgin välillä.faktaomfartyg.se Alus myytiin 1986 Lappeenrantaan Lappeenrannan Laivat osakeyhtiölle, joka nimesi sen M/S Careliaksi. Alus sijoitettiin Lappeenrannan ja Viipurin väliseen liikenteeseen. == Lähteet == Luokka:Risteilyalukset
Turun luonnonsuojeluyhdistys

Turun luonnonsuojeluyhdistys ry (TLSY) on Varsinais-Suomen luonnonsuojelupiirin turkulaisista jäsenistä koostuva alayhdistys. Yhdistyksen tarkoitus on edistää toiminta-alueellaan luonnon-, ympäristön- ja maisemansuojelua sekä vaalia kulttuuriperinteitä. TLSY muun muassa järjestää tiedotustilaisuuksia suurelle yleisölle, esittää kannanottoja luonnonsuojeluasioissa ja tekee esityksiä viranomaisille. Turun Luonnonsuojeluyhdistyksen puheenjohtaja vuonna 2019 on Julia Helminen. Yhdistyksellä on noin 1 300 jäsentä. == Toiminta == Yhdistys on osallistunut vieraslajien torjuntaan Turussa järjestämällä yhdessä kaupunginosayhdistysten kanssa jättipalsamien torjuntatalkoita. Paikallisen toiminnan lisäksi yhdistys on ollut Suomen herpetologisen yhdistyksen ja Suomen luonnonsuojeluliiton kanssa tekemässä ensimmäistä valtakunnallista kyiden talvehtimispaikkakyselyä. Kyselyn yhtenä tarkoituksena oli tutkia ympäristön muutosten vaikutusta talvehtimispaikkojen käyttöön. Yhdistys on vuosikymmenten varrella toiminut näkyvästi roskaamista vastaan, Ruissalon ja muiden Turun alueiden luonnonarvojen suojelemiseksi ja kritisoinut Turun ympäristöhallinnon puoluepoliittisia, asiantuntemusta syrjiviä henkilövalintoja. 1980-luvun alussa TLSY oli mukana vastustamassa Vartiovuoren rinteen Suomen Talousseuran tontin rakentamista. 1990-luvulla yhdistys vastusti menestyksellisesti suunnitelmaa Muumimaailman rakentamiseksi Ruissaloon. == Lähteet == == Aiheesta muualla == *Yhdistyksen kotisivut Luokka:Suomen luonnonsuojeluliitto Luokka:Turkulaiset järjestöt
Mentaliteetti

Mentaliteetti () tarkoittaa yksilön, ihmisryhmän tai kansan henkistä kokonaisasennetta ja mielenlaatua.Annukka Aikio ja Rauni Vornanen: Uusi sivistyssanakirja. Kustannusosakeyhtiö Otava 1993. ISBN 951-1-11365-8., s. 405 Mentaliteetin käsitettä käytetään ajoittain sosiologiassa, sosiaalihistoriassa, historiassa ja sosiaalipsykologiassa kuvaamaan jonkin ihmisryhmän ajattelutapaa ja kollektiivisia pyrkimyksiä, vaikka se on käsitteenä kiistanalainen. ==Katso myös== * Kansanluonne == Lähteet == Luokka:Sosiologia Luokka:Sosiaalipsykologia
Teko Modise

Teko Tsholofelo Modise (s. 22. joulukuuta 1982 Soweto, Gauteng, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän pelaa Etelä-Afrikan miesten jalkapallon korkeimmalla sarjatasolla Premier Soccer Leaguessa Mamelodi Sundownsin joukkueessa. Modise on pelannut Etelä- Afrikan maajoukkueessa vuodesta 2007 lähtien. == Maajoukkuemaalit == # Päivämäärä Paikka Vastustaja Maali Lopputulos Ottelumuoto 1 27.5.2007 Lobamba, Swazimaa 1–0 2–0 COSAFA Cup 2 27.5.2007 Lobamba, Swazimaa 2–0 2–0 COSAFA Cup 3 29.9.2007 Atteridgeville, Etelä-Afrikka 1–0 1–0 COSAFA Cup 4 20.11.2007 Durban, Etelä-Afrikka 1–0 2–0 Ystävyysottelu 5 20.11.2007 Durban, Etelä- Afrikka 2–0 2–0 Ystävyysottelu 6 19.8.2008 Lontoo, Englanti 2–2 2–2 Ystävyysottelu 7 19.11.2008 Rustenburg, Etelä-Afrikka 1–0 3–2 Nelson Mandela Challenge 8 19.11.2008 Rustenburg, Etelä-Afrikka 2–0 3–2 Nelson Mandela Challenge 9 27.1.2009 Atteridgeville, Etelä-Afrikka 1–0 1–0 Ystävyysottelu 10 27.5.2010 Johannesburg, Etelä-Afrikka 1–0 2–1 Ystävyysottelu == Aiheesta muualla == * Profiili National Football Teams -sivustolla Luokka:Eteläafrikkalaiset jalkapalloilijat Luokka:Vuonna 1982 syntyneet Luokka:Elävät henkilöt
Man O'War (lautapeli)

Man O'War oli englantilaisen pelitalon Games Workshopin kehittämä Warhammer- universumiin sijoittuva meritaistelupeli. Pelille ilmestyi kaksi lisäosaa, Sea of Blood ja Plague Fleet. Vaikka peli herätti kiinnostusta monien keskuudessa, päätti Games Workshop vetää tuotteen pois markkinoilta. == Lähteet == http://www.collecting-citadel-miniatures.com/wiki/index.php/Man_O%27War Luokka:Warhammer
Jemeljan Jaroslavski

Jemeljan Mihailovitš Jaroslavski (, oikea nimi Minei Izrailevitš Gubelman, Мине́й Изра́илевич Губельма́н; 3. maaliskuuta 1878 Tšita – 4. joulukuuta 1943 Moskova) oli venäläinen bolševikki ja neuvostoliittolainen poliitikko. 1920–1930-luvuilla hän johti Neuvostoliiton uskonnonvastaista kampanjaa Taistelevien jumalattomien liiton johtajana. == Elämä == Jemeljan Jaroslavski syntyi karkotettujen perheeseen. Vuonna 1898 hän liittyi Venäjän sosiaalidemokraattiseen työväenpuolueeseen ja kuului sen Tšitan ja vuosina 1903–1905 Pietarin komiteaan. Hän osallistui vuosien 1905–1907 vallankumoustapahtumiin, joutui pidätetyksi, tuomittiin Nertšinskin pakkotyövankilaan ja myöhemmin karkotettavaksi. Helmikuun vallankumouksen jälkeen hän toimi Jakutskissa ja Moskovassa. Jaroslavski osallistui Lokakuun vallankumoukseen Moskovassa, toimi Kremlin ja Moskovan sotilaspiirin komissaarina. Vuonna 1918 hän kuului Brest-Litovskin rauhaa vastustaneisiin vasemmistokommunisteihin. Vuosina 1919–1922 hän työskenteli VKP(b):n Permin kuvernementtikomitean puheenjohtajana, keskuskomitean Siperian aluebyroon jäsenenä ja vuodesta 1921 keskuskomitean sihteerinä. Jaroslavski toimi aktiivisesti entisten poliittisten vankien ja vanhojen bolševikkien järjestöissä. Hän toimi Pravdan ja useiden muiden lehtien toimituskuntien jäsenenä ja johti korkeimman neuvostopuoluekoulun historian laitosta. Vuonna 1921 Jaroslavski valittiin puolueen keskuskomitean, vuonna 1923 keskuskontrollikomitean ja vuonna 1934 puoluekontrollikomitean jäseneksi. Jaroslavski toimi myös Neuvostoliiton toimeenpanevan keskuskomitean ja korkeimman neuvoston jäsenenä. Jemeljan Jaroslavski on palkittu Leninin kunniamerkillä sekä Stalin-palkinnolla vuonna 1943. Hänet on haudattu Punaiselle torille Kremlin muurin viereen. == Lähteet == == Aiheesta muualla == Luokka:Bolševikit Luokka:Neuvostoliittolaiset poliitikot Luokka:Vuonna 1878 syntyneet Luokka:Vuonna 1943 kuolleet
Jääplaneetta

Jääplaneetta on vesijäästä tai jonkin muun aineen kuten metaanin kiinteästä olomuodosta koostuva planeettatyyppi, jonka olemassaolo on ennustettu. Jääplaneetta muistuttaa komeettaa tai transneptunista kohdetta kuten 134340 Pluto tai 136199 Eris, mutta on paljon massiivisempi. Hypoteettisten kiinteiden jääplaneettojen lisäksi myös Uranus ja Neptunus ovat jäisiä planeettoja. Niitä sanotaankin jääjättiläisiksi. Punaista kääpiötä kiertävä viisi kertaa Maan massainen eksoplaneetta OGLE-2005-BLG-390Lb saattaa olla kiinteä jääplaneetta. ==Lähteet== * * * * == Aiheesta muualla == * * Luokka:Planeettatyypit
Solomon Linda

Solomon Linda (1909 Msinga – 8. lokakuuta 1962 Johannesburg) oli eteläafrikkalainen säveltäjä, laulaja ja muusikko, joka oli The Evening Birds -yhtyeensä kanssa ensimmäisiä isicathamiya-musiikin tekijöitä. Lindan varhaisimpia musiikillisia vaikutteita oli afroamerikkalainen laulaja Orpheus McAdoo, joka esiintyi yhtyeensä kanssa Lindan kotikylässä. Muutettuaan Johannesburgiin 1930-luvun puolivälissä Linda ryhtyi esiintymään viikonloppuisin a cappella -yhteen kanssa. Muutamassa vuodessa ryhmästä muodostui ammattimainen lauluyhtye The Evening Birds. Ryhmä oli yksi isicathamiya-musiikin uranuurtajista. Lindan tunnetuin kappale on myöhemmin ”Wimoweh”-nimisenä tunnetuksi tullut ”Mbube” () vuodelta 1939. Se on suosituin Etelä-Afrikasta peräisin oleva kappale. Linda jäi kuitenkin vaille tekijänoikeuskorvauksia ja kuoli köyhyydessä 1962. == Lähteet == Luokka:Eteläafrikkalaiset muusikot Luokka:Vuonna 1909 syntyneet Luokka:Vuonna 1962 kuolleet
Sinipallo-ohdake

Sinipallo-ohdake (Echinops bannaticus) on pitkäikäinen pallo-ohdakelaji, joka sietää paahdetta ja kuivuutta, mutta ei märkyyttä. Se on pystykasvuinen ja sen lehdet ovat piikikkäitä sekä väriltään harmahtavia. Vahvat juuret tunkeutuvat syvälle maahan. Sinipallo-ohdake kukkii heinäkuussa, elokuussa ja syyskuussa. Pallonmuotoiset siniset kukinnot ovat 5 cm:n levyisiä. Laji kylväytyy helposti ja istutetaan 35 cm välein. Sinipallo-ohdake on erinomainen leikko- ja kuivakukka, joka houkuttelee pölyttäjiä ja talvella myös lintuja. Se leikataan kuivakukaksi, kun kukinnon ensimmäiset kukat ovat auenneet. File:Blå bolltistel - (Echinops bannaticus) - Ystad-2021.jpg == Lähteet == == Aiheesta muualla == * Puutarha.net: Sinipallo-ohdake (Echinops bannaticus) * United States Department of Agriculture (USDA): Echinops bannaticus Luokka:Asterikasvit
Aaron Brocklehurst

Aaron Brocklehurst (s. 10. kesäkuuta 1985 Nanaimo, Brittiläinen Kolumbia, Kanada) on kanadalainen jääkiekkopuolustaja, joka pelaa DEL-liigaa Grizzly Adams Wolfsburgissa. Hänen vahvuutensa ovat luistelussa ja kiekollisessa pelissä. ==Ura== Brocklehurst kävi junioriuransa jälkeen vuodet 2004–2008 St. Cloud State Universityä ja pelasi NCAA:ssa. Vuosina 2008–2010 hän edusti neljää eri seuraa ECHL:ssä, ja niistä viimeisimpinä Reading Royalsia keväällä 2010. Kaudella 2009–2010 Brocklehurst teki ECHL:ssä yhteensä tehot 15+25=40 ja oli liigan puolustajien pistepörssin yhdeksäs. Hän pelasi kauden aikana myös ECHL:n tähdistöottelussa. Brocklehurstilla on myös neljän AHL-ottelun kokemus Lake Erie Monstersista kaudelta 2008–2009. Kesäkuussa 2010 Brocklehurst tuli viikon mittaisella try-outille Rauman Lukkoon. Heinäkuussa hän sai 1+1-vuotisen sopimuksen Lukon kanssa, joka sisälsi kahden kuukauden koeajan. Brocklehurstin koeaika päättyi syyskuun 2010 lopulla ja hän sai jatkaa joukkueessa. Brocklehurst ehti pelata Lukossa 24 ottelua tehoin 2+11=13, kunnes hänen peliaikansa väheni Nolan Prattin tultua joukkueeseen marraskuussa 2010. Prattin tultua Lukkoon joukkueessa oli neljä ulkomaalaiskiintiön täyttänyttä pelaajaa (Brocklehurst, Pratt, Kurtis McLean ja Justin Morrison) ja yhdessä SM-liigaottelussa saa esiintyä korkeintaan kolme pelaajaa. Brocklehurst siirtyi joulukuussa 2010 syyskauden neljän viimeisen ottelun mittaisella lainasopimuksella Pelicansiin. Hän kuitenkin purki joulutauolla sopimuksensa Lukon kanssa ja teki Pelicansin kanssa kevääseen 2012 ulottuvan sopimuksen. ==Tilastot== 2003–2004 Victoria Salsa BCHL 56 14 26 40 88 5 0 3 3 5 2004–2005 St. Cloud State Univ. NCAA 35 3 4 7 42 – – – – – 2005–2006 St. Cloud State Univ. NCAA 41 5 18 23 30 – – – – – 2006–2007 St. Cloud State Univ. NCAA 32 5 6 11 23 – – – – – 2007–2008 St. Cloud State Univ. NCAA 40 4 18 22 24 – – – – – 2008–2009 Florida Everblades ECHL 37 4 16 20 30 – – – – – Lake Erie Monsters AHL 4 0 0 0 0 – – – – – Victoria Salmon Kings ECHL 23 2 7 9 14 9 2 3 5 10 2009–2010 Gwinnett Gladiators ECHL 40 9 12 20 47 – – – – – Reading Royals ECHL 27 7 13 20 36 16 1 6 7 18 2010–2011 Lukko SM-liiga 24 2 11 13 32 – – – – – Pelicans SM-liiga 29 5 6 11 55 – – – – – 2011–2012 Pelicans SM-liiga 44 7 12 19 51 17 0 5 5 2 2012–2013 Grizzlys Wolfsburg DEL 48 7 23 30 38 12 3 2 5 2 2013–2014 Grizzlys Wolfsburg DEL 52 5 22 27 42 11 0 3 3 4 2014–2015 ERC Ingolstadt DEL 49 6 15 21 60 15 2 2 4 8 2015–2016 Fehérvár AV19 EBEL 42 4 15 19 40 – – – – – Hamburg Freezers DEL 8 0 0 0 4 – – – – – 2016–2017 Vienna Capitals EBEL 52 5 20 25 34 12 3 9 12 16 2017–2018 Vienna Capitals EBEL 54 3 27 30 58 11 0 5 5 5 2018–2019 EHC Linz EBEL 52 6 22 28 50 6 1 3 4 8 4 kautta yhteensä EBEL 200 18 84 102 182 29 4 17 21 29 4 kautta yhteensä DEL 157 18 60 78 144 38 5 7 12 28 2 kautta yhteensä SM-liiga 97 14 29 43 138 17 0 5 5 2 1 kausi yhteensä AHL 4 0 0 0 0 – – – – – ==Lähteet== * * * ===Viitteet=== Luokka:Kanadalaiset jääkiekkoilijat Luokka:Vuonna 1985 syntyneet Luokka:Elävät henkilöt
Stakeholder Engagement Service

Stakeholder Engagement Service, eli SES suom. Osakas-sidospalvelu, eli OSP merkitsee sidosryhmien sitouttamis- ja aktivointimenetelmää, jossa kohderyhmät tuodaan verkossa brändin ympärille virtuaaliyhteisön avulla. Sen yleisimmät sovellukset ovat markkinoinnissa ja tuotekehityksen joukkoistamisessa (käytetään myös nimeä yleisöosallisuus, engl. crowdsourcing). Yhteisöä ylläpitää useimmiten kolmas osapuoli, mutta yhteisön toiminta perustuu keskinäiseen vuorovaikutukseen ja se tuottaa pääosan sisällöstä itse. Motiivi vuorovaikutukseen tulee yhteisestä sosiaalisesta objektista joka voi käytännössä olla mikä tahansa käyttäjää motivoiva asia. Tässä yhteydessä englannin sanaa “stakeholder” käytetään sen laajassa merkityksessä tarkoittamaan yrityksen tai muun organisaation sidosryhmiä. Näitä voivat olla esim. omistajat, johto, työntekijät, alihankkijat, asiakkaat, yhteistyökumppanit ja rahoittajat. Suomessa SES-menetelmää ovat käyttäneet ainakin Orion ja Aurinkomatkat. == Lähteet == *www.ic.gc.ca *www.future500.org Luokka:Markkinointi
Olof Palme (historioitsija)

thumb|right|200px|Olof Palme. Olof Palme (21. syyskuuta 1884 Porvoo – 3. huhtikuuta 1918 Tampere) oli ruotsalainen historioitsija ja ruotsalaisten vapaaehtoisten organisoija Suomen sisällissotaan. Olof Palme oli Sven Palmen ja Hanna von Bornin poika,Walborg Hedberg ja Louise Arosenius: Svenska kvinnor från skilda verksamhetsområden., S. 78. Albert Bonniers 1914 ja pääministeri Olof Palmen setä. Palme opiskeli historiaa Uppsalassa ja aloitti arkeologiset kaivaukset Sigtunassa. Hänen ansiotaan on, että kaupunki sai museon, Sigtuna Fornhemin. Palme oli mukana johtohenkilönä organisoimassa ruotsalaista prikaatia. Hän kaatui Tampereen valtauksen aikana, ja hänet haudattiin Sigtunaan. == Lähteet == * Nilsson, Torbjörn, Guide till Sveriges historia i Europa * Pipping, Rolf, "Olof Palme", i Finsk Tidskrift (1928) * Svenska brigaden. Red: Gustav Unonius (1932) * Till minnet af Olof Palme (1918) * Palme, Olof: Sigtuna. Vägvisare genom staden jämte några ord om dess historia. Faksimil av 1912 års utgåva med förord av Sten Tesch (1998) === Viitteet === == Aiheesta muualla == * Palmen suku * Sigtuna Museum Luokka:Ruotsalaiset historioitsijat Luokka:Suomen sisällissodan ruotsalaiset Luokka:Vuonna 1884 syntyneet Luokka:Vuonna 1918 kuolleet
Govan Mbeki

Govan Archibald Mvuyelwa Mbeki (9. heinäkuuta 1910 Transkei – 30. elokuuta 2001 Port Elizabeth) oli eteläafrikkalainen poliitikko, vapaustaistelija ja Afrikan kansalliskongressin (ANC) ja Etelä-Afrikan kommunistisen puolueen (SACP) keskeisiä vaikuttajia. Mbeki opiskeli Fort Haren yliopistossa missä suoritti opettajan pätevyyden ja Bachelor of Arts -tutkinnon vuonna 1936. Hän liittyi Etelä-Afrikan kommunistiseen puolueeseen 1950-luvulla ja toimi aktiivisesti vahvistaakseen SACP:n, ANC:n ja ammattiyhdistysliikkeen välistä yhteistyötä. Mbeki oli Umkhonto we Sizwen perustajajäseniä, ja hänet tuomittiin vuonna 1964 elinkautiseen vankeusrangaistukseen Rivonia- oikeudenkäynnissä, jossa tuomittiin myös muun muassa Nelson Mandelan ja Walter Sisulun. Mbeki vapautettiin vankilasta vuonna 1987, ja hän jatkoi poliittista toimintaansa ANC:ssä ja SACP:ssä. Ensimmäisten demokraattisten vaalien jälkeen vuodesta 1994 vuoteen 1997 Mbeki toimi Etelä-Afrikan senaatin ja 1997–1999 senaatin seuraajan provinssien neuvosto varapuhemiehenä. Govan Mbekin poika Thabo Mbeki toimi Etelä-Afrikan presidenttinä vuosina 1999–2008. Mbeki oli merkittävä poliittinen journalisti ja hän toimitti New Age- ja Inkundla Ya Bantu -lehtiä. Hän kirjoitti myös useita poliittisia teoksia, ja häntä pidetäänkin yhtenä 1900-luvun merkittävimmistä marxilaisista kirjoittajista. == Lähteet == ==Aiheesta muualla == * Govan Mbeki 1910 - 2001, ANC Luokka:Eteläafrikkalaiset poliitikot Luokka:Eteläafrikkalaiset toimittajat Luokka:Apartheidinvastaiset aktivistit Luokka:Vuonna 1910 syntyneet Luokka:Vuonna 2001 kuolleet
Sture Appelberg

thumb|right|200px|Sture Appelberg Sture Wilhelm Sigurd Appelberg (11. syyskuuta 1885 Eskilstuna − 26. heinäkuuta 1947 Tukholma) oli ruotsalainen kirjailija ja lehtimies. Hänestä tuli aliluutnantti Norrlannin tykistörykmentissä 1907. Vuodesta 1914 Appelberg oli lehtimiehenä Stockholms- Tidningenissä. Kun Suomen sisällissota alkoi, hänestä tuli kapteeni Suomen tykistössä. Hän ansaitsi kolmannen ja neljännen luokan vapaudenristin. Kun hän tuli kotiin, Appelbergistä tehtiin toimistosihteeri Veckojournalenissa. Vuonna 1919 hänestä tuli lehtimies Dagens Nyheterissä, vuonna 1926 toimiston johtaja Stockholms Dagbladissa ja 1930 Stockholms-Tidningenissä. Hän kirjoitti myös dekkareita. Näiden päähenkilö oli Sigurd Williams. == Teokset == * Obligationsmysteriet (1931) * Hjärnhjälmen (1932) * De döda skeppens vik (1933) * Slottet Hakensteins hemlighet (1934) * Utpressaren i Rasteburgt (1935) * Sju dubbla W (1940) * Sex droppar blod (1941) * Bovar och bovtrick (1944) Luokka:Ruotsalaiset kirjailijat Luokka:Ruotsalaiset toimittajat Luokka:Suomen sisällissodan ruotsalaiset Luokka:Vuonna 1885 syntyneet Luokka:Vuonna 1947 kuolleet
East-West (albumi)

East-West on The Butterfield Blues Bandin studioalbumi vuodelta 1966. Levy- yhtiönä oli tuolloin Elektra Records. Levyn ovat tuottaneet Paul A. Rotchild ja Mark Abramson paitsi kappaleen ”Mary, Mary” osalta Barry Friedman. Taustavaikuttajana on ollut Jac Holzman. CD-levyn ovat masteroineet Rothchild ja Bruce Botnick Los Angelesissa Digital Magnetics -studiossa. CD:n on julkaissut Elektra / Asylum Records vuonna 1988 sarjanumerolla 7559-60751-2. Esittelytekstin on tehnyt Paul Nelson. Levykannen valokuvat ja suunnittelu ovat William S. Harveyn käsialaa. == Kappaleet == # Walkin’ Blues (Johnson; Horoscope Music Pub. Co.) 3:15 # Get Out of My Life, Woman (Toussaint; Ardmore & Beechwood) 3:13 # I Got a Mind to Give Up Living (Traditional; Public Domain) 4:57 # All These Blues (Traditional; Public Domain) 2:18 # Work Song (Adderley / Brown; Peter Maurice Co. Ltd.) 7:53 # Mary, Mary (Nesmith; Screen Gems) 2:48 # Two Trains Running (Davis; Copyright Control) 3:50 # Never Say No (Traditional; Public Domain) 2:57 # East-West (Bloomfield / Gravenites; B. Feldman & Co. Ltd.) 13:10 Kappaleella ”Work Song” soolojen esitysjärjestys on: Mike Bloomfield, Paul Butterfield, Marc Naftalin, Elvin Bishop. Kappaleella ”East-West” soolojen esitysjärjestys on: Elvin Bishop, Paul Butterfield, Mike Bloomfield. == Muusikot == * Mike Bloomfield: kitara * Paul Butterfield: huuliharppu, laulu * Elvin Bishop: kitara, laulu kappaleella "Never Say No" * Jerome Arnold: basso * Mark Naftalin: urut, piano * Billy Davenport: rummut == Lähteet == * The Butterfield Blues Band CD East-West (Elektra / Asylum Records 1988) Luokka:Vuoden 1966 albumit Luokka:Yhdysvaltalaiset bluesalbumit
Modena FC

Modena Football Club on italialainen jalkapalloseura, joka on perustettu Modenassa, Emilia-Romagnassa vuonna 1912. Se pelaa kaudella 2022-2023 Italian jalkapallon toiseksi korkeimmalla sarjatasolla Serie B:ssä. Seura on pelannut Serie A:ssa kaksi kautta, viimeksi 2003-2004. Joukkueen värit ovat keltainen ja sininen. Modena FC on ainut joukkue, joka on voittanut Anglo-Italian Cupin kahdesti (vuosina 1981 ja 1982). == Aiheesta muualla == * Seuran kotisivut Luokka: Italialaiset jalkapalloseurat Luokka:Modena
Forging the Land of Thousand Lakes

Forging the Land of Thousand Lakes on metalliyhtye Amorphiksen heinäkuussa 2010 julkaistu DVD. Se sisältää kaksi keikkaa, joista toinen on kuvattu Oulun Club Teatrialla ja toinen Summer Breeze Open Airissa. Lisäksi DVD sisältää kaikki Amorphiksen musiikkivideot ja "Tales from the 20 Years" -dokumentin. Rajoitettu painos sisältää myös Oulun-keikan kahdella CD:llä. == Kappaleet == === DVD 1: Live in Oulu 2009 === #Silver Bride #Sampo #Towards and Against #The Castaway #Smithereens / The Smoke #Majestic Beast #Alone #Silent Waters #Divinity #Elegy Medley (Against Widows / Cares / On Rich and Poor) #From the Heaven of My Heart #Sky Is Mine #Magic and Mayhem / Black Winter Day #Sign from the North Side #House of Sleep #My Kantele === DVD 2: Summer Breeze Open Air 2009 === #Leaves Scar #Towards and Against #From the Heaven of My Heart #Against Widows #The Castaway #Sampo #Silver Bride #Alone #The Smoke #My Kantele #House of Sleep #Magic and Mayhem === Bonusmateriaali === * "Tales from the 20 Years" -dokumentti * Musiikkivideot #Black Winter Day #My Kantele #Against Widows #Divinity #Alone #Evil Inside #House of Sleep #The Smoke #Silent Waters #Silver Bride #From the Heaven of My Heart #My Kantele (Jyrki TV show, 1996) #Haastattelu (Jyrki TV show, 1996) * Kuvagalleria == Arvostelut == * Angry Metal Guy: Angry Metal Guy == Lähteet == == Aiheesta muualla == * * Forging the Land of Thousand Lakes discogs.com -sivustolla Luokka:Amorphisin albumit Luokka:Vuoden 2010 konserttitallenteet Luokka:Musiikki-DVD:t Luokka:Konserttielokuvat